**APSTIPRINĀTS**

2018. gada 12.marta

Iepirkuma komisijas sēdē

(protokols Nr. 1)

**VSIA “Slimnīca “Ģintermuiža””**

atklāts konkurss

“Dabasgāzes piegāde”

(iepirkuma identifikācijas numurs SĢ2018/3)

NOLIKUMS

Jelgava

2018

1. **IEPIRKUMA IDENTIFIKĀCIJAS NUMURS**
	1. SĢ2018/3
2. **PASŪTĪTĀJS**
	1. VSIA “Slimnīca “Ģintermuiža””, Filozofu 69, Jelgava, LV-3008
3. **IEPIRKUMA PROCEDŪRAS VEIDS**
	1. Atklāts konkurss
4. **IEPIRKUMA PRIEKŠMETS UN CPV KODS**
	1. Dabasgāzes Piegāde slimnīcai “Ģintermuiža”| saskaņā ar konkursa nolikuma (tālāk tekstā – nolikums) tehniskajā specifikācijā (nolikuma 2. pielikums) norādīto dabasgāzes patēriņa prognozēto apjomu (nolikuma 3. pielikums) un iepirkuma līguma projektā (nolikuma 4. pielikums) minētajiem nosacījumiem.
	2. Iepirkuma priekšmetam atbilstošākais CPV kods – 09123000-7 "Dabasgāze".
5. **LĪGUMA DARBĪBAS LAIKS UN IZPILDES VIETA**
	1. Līguma darbības laiks ir 12 (divpadsmit mēneši) no līguma noslēgšanas dienas, pie nosacījuma, ka līgums stājas spēkā nākamā mēneša 1.datumā pēc Iepirkuma komisijas lēmuma par iepirkuma līguma slēgšanas tiesību piešķiršanu spēkā stāšanās dienas.
	2. Līguma izpildes vieta: Filozofu iela 69, Jelgava, LV-3008.
6. **PIEDĀVĀJUMA IESNIEGŠANAS UN ATVĒRŠANAS VIETA, DATUMS, LAIKS UN KĀRTĪBA**
	1. Pretendents var iesniegt piedāvājumu tikai par visu iepirkuma priekšmetu kopumā. Piedāvājuma variantu iesniegšana nav atļauta.
	2. Piedāvājuma dokumentus noformē atbilstoši nolikuma prasībām, latviešu valodā, cauršuj (caurauklo) un paraksta.
	3. Piedāvājuma dokumentus ievieto slēgtā aploksnē. Aploksni nosūta pa pastu (saņemšanas termiņš **2018. gada 6.aprīlis plkst. 10:00**) vai iesniedz pārvaldes sekretārei (administrācijas ēkas 2.stāvā 42.kabinetā), darba dienās no plkst. 8:00 – 16:00 (pusdienas pārtraukums plkst.12-12:30) līdz **2018. gada 6.aprīlim plkst.10:00**. Pēc minētā datuma un laika piedāvājumi netiks pieņemti. Ja pretendents izvēlas nosūtīt piedāvājumu pa pastu, tad visu atbildību par iespējamu pasta sūtījumu aizkavēšanos vai citiem apstākļiem, kas var traucēt piedāvājuma savlaicīgu nogādāšanu norādītajā adresē, uzņemas pretendents.
	4. Uz aploksnes norāda:

|  |
| --- |
| “VSIA “Slimnīca “Ģintermuiža”” iepirkuma komisijai, Filozofu 69, Jelgava, LV-3008; |
| Piedāvājums atklātam konkursam **„Dabasgāzes piegāde” (ID Nr. SĢ2018/3);** |
| Pretendenta nosaukums, reģistrācijas numurs, adrese, tālr., fakss, e-pasts |
| Neatvērt pirms iesniegšanas termiņa beigām |

* 1. Piedāvājumu atvēršanas sanāksme notiks Pasūtītāja administrācijas telpās 2.stāva 42.kabinetā Filozofu ielā 69, Jelgavā, tūlīt pēc piedāvājumu iesniegšanas termiņa beigām.
	2. Piedāvājumu atvēršanas sanāksmē var piedalīties visas ieinteresētās personas.
	3. Piedāvājumus, ko iesniedz (iesūta) pēc noteiktā termiņa vai kas nav noformēti atbilstoši nolikuma 6.3. vai 6.4. punktā noteiktajām prasībām, nepieņem un atdod, vai nosūta tā iesniedzējam.
1. **IESNIEDZAMIE DOKUMENTI UN INFORMĀCIJA**
	1. Pretendents iesniedz:
		1. ja pretendents nav reģistrēts Latvijas Republikā, pretendenta reģistrācijas apliecības kopiju;
		2. nolikuma 3. pielikumā noteiktajai veidnei atbilstošu, pilnībā aizpildītu pretendenta finanšu piedāvājumu;
		3. ja pretendents vai persona, uz kuras iespējām pretendents balstās savas atbilstības no nolikuma izrietošajām kvalifikācijas prasībām apliecināšanai (tālāk tekstā – saistītā persona), nav reģistrēta Latvijas Republikā, izziņas, ko izsniegusi pretendenta vai saistītās personas reģistrācijas valsts kompetenta institūcija, kas apliecina, ka uz pretendentu vai saistīto personu nav attiecināms neviens no Publisko iepirkumu likuma 42. panta pirmās daļas 1., 3., 6. un 7. punktā noteiktajiem pretendentu izslēgšanas gadījumiem un uz personu, kura ir pretendenta vai tā biedra (ja pretendents ir personālsabiedrība) valdes vai padomes loceklis, pārstāvēttiesīgā persona vai prokūrists, vai persona, kura ir pilnvarota pārstāvēt pretendentu darbībās, kas saistītas ar filiāli (tālāk tekstā – pretendenta amatpersona), nav attiecināmi Publisko iepirkumu likuma 42. panta pirmās daļas 1. punktā noteiktie gadījumi;
		4. ja pretendents ir personu apvienība, personu apvienības dalībnieku vienošanos par personu apvienības izveidošanu;
		5. pretendenta apliecinājumu, ka, iepirkuma līguma darbības laikā, tam būs pietiekami resursi, lai nodrošinātu piegādājamo dabasgāzes apjomu vismaz 316,15 tnm³ jeb aptuveni 3331.50 MWh pārdošanai Pasūtītājam.
		6. pretendenta apliecinājums, ka viņam ir spēkā esoši līgumi ar sistēmas operatoriem par sistēmas (dabasgāzes uzglabāšanas, pārvades un sadales) pakalpojumu lietošanu un līgums ar dabasgāzes pārvades sistēmas operatoru par balansēšanu.
	2. Pretendents, lai apliecinātu, ka tas atbilst nolikumā noteiktajām pretendentu kvalifikācijas prasībām, saskaņā ar Publisko iepirkumu likuma 49. pantu kā sākotnējo pierādījumu drīkst iesniegt Eiropas vienoto iepirkuma procedūras dokumentu. To iesniedz papīra formātā, arī par katru saistīto personu, uz kuras iespējām pretendents balstās, lai apliecinātu, ka tā kvalifikācija atbilst nolikumā noteiktajām prasībām, un par katru pretendenta norādīto apakšuzņēmēju, kura sniedzamo pakalpojumu vērtība ir vismaz 10% (desmit procenti) no kopējās attiecīgā līguma vērtības, bet ja pretendents ir personu apvienība vai personālsabiedrība – par katru tās dalībnieku vai biedru. Eiropas vienotā iepirkumu procedūras dokumenta veidlapa pieejama tīmekļa vietnē [https://ec.europa.eu/growth/tools-databases/espd/filter?lang=lv#](https://ec.europa.eu/growth/tools-databases/espd/filter?lang=lv) Šajā nolikuma punktā noteiktajā gadījumā pretendentam kopā ar piedāvājumu nav jāiesniedz tie nolikuma 7.1. punktā norādītie dokumenti, kuri nepieciešami kvalifikācijas prasību un izslēgšanas nosacījumu atbilstības pārbaudei.
	3. Ja pretendents savas atbilstības no nolikuma izrietošās kvalifikācijas prasības apliecināšanai balstās uz saistītās personas iespējām, pretendents piedāvājumā papildus iekļauj šādus dokumentus:
		1. saistītās personas un pretendenta parakstītu apliecinājumu vai vienošanos par sadarbību vai resursu nodošanu pretendenta rīcībā konkrētā līguma izpildei;
		2. saistītās personas apliecinājumu par to, ka gadījumā, ja iepirkuma līguma slēgšanas tiesības tiks piešķirtas pretendentam, kurš savas atbilstības no nolikuma 8.2.7. punkta izrietošajām pretendenta kvalifikācijas prasībām apliecināšanai balstās uz saistītās personas iespējām, tad saistītā persona apņemas kopā ar pretendentu solidāri atbildēt par iepirkuma līguma saistību izpildi;
		3. nolikuma prasībām atbilstošu informāciju, kas apliecina saistītās personas atbilstību no nolikuma izrietošajai kvalifikācijas prasībai;
		4. ja saistītā persona nav reģistrēta Latvijas Republikā, saistītās personas reģistrācijas apliecības kopiju.
	4. Ja pretendents vai saistītā persona nav reģistrēta Latvijas Republikā, Pasūtītāja iepirkuma komisija (tālāk tekstā – Komisija) ir tiesīga pieprasīt pretendentam, kuram atbilstoši nolikumā noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības, 10 (desmit) darbadienu laikā iesniegt izziņas, ko izsniegusi pretendenta vai saistītās personas reģistrācijas valsts kompetenta institūcija, kas apliecina, ka uz ārvalstī reģistrētu pretendentu, tā norādīto saistīto personu vai personālsabiedrības biedru, ja pretendents ir personālsabiedrība, nav attiecināmi Publisko iepirkumu likuma 42. panta pirmajā daļā noteiktie pretendentu izslēgšanas gadījumi un uz pretendenta vai tā biedra (ja pretendents ir personālsabiedrība) amatpersonu nav attiecināmi Publisko iepirkumu likuma 42. panta pirmās daļas 1. punktā noteiktie gadījumi.
	5. Nolikuma 7.1.3. punktā minētajai izziņai jābūt izsniegtai ne agrāk kā 6 (sešus) mēnešus pirms tās iesniegšanas dienas, ja izziņas izdevējs nav norādījis īsāku tās derīguma termiņu.
2. **PRETENDENTU ATLASE, PIEDĀVĀJUMU VĒRTĒŠANA UN IZVĒLE**

* 1. Pretendentu atlasi un piedāvājuma atbilstības pārbaudi un izvēli Komisija veic slēgtās sēdēs, vērtējot katra pretendenta kvalifikāciju un piedāvājumu atsevišķi saskaņā ar Publisko iepirkumu likumu, iepirkuma procedūras dokumentiem, kā arī citiem normatīvajiem aktiem.
	2. Komisija izslēdz pretendentu no turpmākās dalības iepirkuma procedūrā, kā arī neizskata pretendenta piedāvājumu šādos gadījumos:
		1. pretendents nav reģistrēts atbilstoši normatīvo aktu prasībām;
		2. uz pretendentu, personālsabiedrības biedru, ja pretendents ir personālsabiedrība, vai saistīto personu ir attiecināms kāds no Publisko iepirkumu likuma 42. panta pirmajā daļā noteiktajiem pretendentu izslēgšanas gadījumiem;
		3. pretendents nav reģistrēts Sabiedrisko pakalpojumu regulēšanas komisijas dabasgāzes tirgotāju reģistrā;
		4. pretendentam nav spēkā esošs sistēmas pakalpojumu lietošanas līgums ar dabasgāzes sadales sistēmas operatoru;
		5. pretendentam nav spēkā esoši līgumi ar dabasgāzes pārvades sistēmas operatoru par balansēšanu un dabasgāzes pārvades sistēmas pakalpojumu lietošanu;
		6. pretendentam nav spēkā esošs līgums ar dabasgāzes uzglabāšanas sistēmas (krātuves) operatoru par dabasgāzes uzglabāšanas pakalpojumu (ja šāds līgums atbilstoši pretendenta darbībai un dabasgāzes tirdzniecību regulējošo tiesību aktu prasībām pretendentam ir nepieciešams);
		7. pretendenta rīcībā nav pietiekami resursi, lai nodrošinātu pasūtītājam nepieciešamā dabasgāzes apjoma (vismaz 316,15 tnm³ jeb aptuveni 3331.50 MWh;
		8. pretendents nav iesniedzis Komisijas pieprasīto nolikuma 7.4. punktā minēto izziņu nolikumā noteiktajā termiņā;
		9. pretendents sniedzis nepatiesu informāciju, lai apliecinātu atbilstību Publisko iepirkumu likuma 42. panta noteikumiem vai saskaņā ar Publisko iepirkumu likumu noteiktajām pretendentu kvalifikācijas prasībām, vai nav sniedzis prasīto informāciju;
		10. citā Publisko iepirkumu likumā noteiktā gadījumā.
	3. Ja pretendents ir personu apvienība vai personālsabiedrība, tad:
		1. pretendentu atlases prasībām, kuras izriet no nolikuma 8.2.1. – 8.2.5. punkta, ir jāatbilst katram personu apvienības dalībniekam (personālsabiedrības biedram);
		2. pretendentu atlases prasībai, kas izriet no nolikuma 8.2.6. punkta, ir jāatbilst vismaz vienam personu apvienības dalībniekam (personālsabiedrības biedram), ja šāds līgums ar dabasgāzes uzglabāšanas sistēmas (krātuves) operatoru par dabasgāzes uzglabāšanas pakalpojumu atbilstoši pretendenta darbībai un dabasgāzes tirdzniecību regulējošo tiesību aktu prasībām pretendentam ir nepieciešams;
		3. pretendentu atlases prasībai, kas izriet no nolikuma 8.2.7. punkta, ir jāatbilst visiem personu apvienības dalībniekiem (personālsabiedrības biedriem) kopumā (t.i., summējot to rīcībā esošos resursus);
		4. visiem personu apvienības dalībniekiem (personālsabiedrības biedriem) ir jāuzņemas solidāra atbildība par līguma saistību izpildi.
	4. Komisija izslēdz pretendentu (piedāvājumu) no turpmākās dalības konkursā, kā arī neizskata pretendenta piedāvājumu, ja piedāvājums neatbilst nolikumā noteiktajām prasībām.
	5. Komisija pieņem lēmumu slēgt iepirkuma līgumu ar pretendentu, kura kvalifikācija un piedāvājums atbilst nolikumā noteiktajām prasībām un kura piedāvājums **ir saimnieciski visizdevīgākais: zemākā fiksētā dabasgāzes cena par 1 (vienu) kWh (cenā iekļaujams balansēšanas pakalpojums un tirdzniecības komponente; bez pievienotās vērtības nodokļa, neiekļaujot sistēmas (dabasgāzes uzglabāšanas, pārvades un sadales) pakalpojumu izmaksas un akcīzes nodokli) visā iepirkuma līguma darbības laikā; piedāvājums tiks vērtēts EUR un jānorāda ar precizitāti 5 (piecas) zīmes aiz komata.**
	6. Ja par iepirkuma uzvarētāju atzītais pretendents neparaksta līgumu 10 (desmit) darbadienu laikā pēc pasūtītāja sagatavotā līguma projekta iesniegšanas pretendentam vai neizpilda nolikuma 9.8. vai 9.9.punkta prasības, Komisijai ir tiesības uzskatīt, ka attiecīgais pretendents atsakās slēgt līgumu un lemt par līguma slēgšanu ar nākamo pretendentu, kura kvalifikācija un piedāvājums atbilst visām nolikuma prasībām, un kura piedāvājums ir nākamais saimnieciski izdevīgākais, vai pārtraukt iepirkumu, neizvēloties nevienu piedāvājumu.
1. **KOMISIJAS TIESĪBAS UN PIENĀKUMI**
	1. Lemt par iepirkuma līguma slēgšanu vai iepirkuma procedūras izbeigšanu vai pārtraukšanu.
	2. Izdarīt grozījumus iepirkuma procedūras dokumentos.
	3. Nepieciešamības gadījumā pieaicināt ekspertus.
	4. Pieprasīt, lai pretendents precizē informāciju par savu piedāvājumu, ja tas nepieciešams pretendentu atlasei, kā arī piedāvājumu vērtēšanai un salīdzināšanai.
	5. Informēt visus pretendentus par lēmumu slēgt iepirkuma līgumu vai izbeigt (pārtraukt) iepirkumu 3 (triju) darbadienu laikā.
	6. Pēc ieinteresētā piegādātāja pieprasījuma sniegt papildu informāciju par nolikumu.
	7. Ja Komisija piedāvājumu atvēršanas sanāksmē, atverot piedāvājumu, konstatē, ka tas nav noformēts atbilstoši prasībām – nav cauršūts (caurauklots) –, Komisijai ir tiesības saņemtos piedāvājuma dokumentus nekavējoties cauršūt (caurauklot), visiem Komisijas locekļiem par to parakstoties.
	8. Komisija ir tiesīga prasīt, lai pretendents – personu apvienība, attiecībā, uz kuru pieņemts lēmums slēgt līgumu, pēc savas izvēles izveidojas atbilstoši noteiktam juridiskam statusam (piemēram, pilnsabiedrībai) vai noslēdz sabiedrības līgumu atbilstoši Civillikuma 2241. – 2280. pantam, vienojoties par apvienības dalībnieku atbildības sadalījumu, ja Komisijas ieskatā tas būs nepieciešams iepirkuma līguma noteikumu sekmīgai izpildei.
	9. Ja ar pretendentu, kurš konkrētā līguma izpildei balstās uz saistītās personas iespējām, lai pierādītu atbilstību no nolikuma 8.2.7. punkta izrietošajai pretendentu kvalifikācijas prasībai, tiks nolemts slēgt iepirkuma līgumu, tad saistītajai personai būs kopā ar pretendentu jāuzņemas solidāra atbildība par iepirkuma līguma saistību izpildi.
2. **PRETENDENTA TIESĪBAS**
	1. Pretendents pirms piedāvājumu iesniegšanas termiņa beigām var grozīt vai atsaukt Iesniegto piedāvājumu.
	2. Pretendents, iesniedzot piedāvājumu, var pieprasīt apliecinājumu tam, ka piedāvājums saņemts, turklāt ar norādi par piedāvājuma saņemšanas laiku.
	3. Ieinteresētais piegādātājs ir tiesīgs pieprasīt papildu informāciju par nolikumu, ja pieprasījums Komisijai iesniegts laikus, ņemot vērā, ka Komisija nav tiesīga sniegt papildu informāciju vēlāk nekā 6 (sešas) kalendārās dienas pirms piedāvājumu iesniegšanas termiņa beigām (e-pasts: slimnica@gintermuiza.lv; fakss:63007126; adrese –VSIA “Slimnīca “Ģintermuiža”” iepirkuma komisijai, Filozofu 69, Jelgavā, LV-3008), pieprasījumā norādot iepirkuma numuru un konkursa nosaukumu.
	4. Pretendentam vai tā pārstāvim ir tiesības piedalīties piedāvājumu atvēršanas sanāksmē.
	5. Persona, kura ir, vai ir bijusi, ieinteresēta iegūt tiesības noslēgt iepirkuma līgumu vai pretendē uz iepirkuma līguma slēgšanas tiesību piešķiršanu un kura saistībā ar iepirkuma procedūru, uzskata, ka ir aizskartas tās tiesības vai ir iespējams šo tiesību aizskārums, ko rada varbūtējs Eiropas Savienības normatīvo aktu vai citu normatīvo aktu pārkāpums, ir tiesīga iesniegt iesniegumu par kandidātu vai pretendentu atlases noteikumiem, tehniskajām specifikācijām un citām prasībām, kas attiecas uz konkrēto iepirkuma procedūru, vai par pasūtītāja vai iepirkuma komisijas darbību iepirkuma procedūras laikā, Publisko iepirkumu likuma 68.panta 2.daļas noteiktā kārtībā.
3. **CITI NOTEIKUMI**
	1. Ja pretendenta ieskatā kāda no piedāvājuma sastāvdaļām ir uzskatāma par komercnoslēpumu, pretendents to norāda savā piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, t.sk. nolikumā iekļautā informācija.
	2. Pretendenta iesniegtais piedāvājums ir pierādījums, ka pretendents:
		1. ir iepazinies ar nolikumu;
		2. ir sapratis un pieņēmis nolikuma noteikumus un tie nenostāda pretendentu neizdevīgā stāvoklī attiecībā pret pārējiem pretendentiem.
	3. Iesniegtie piedāvājumi netiek atdoti atpakaļ pretendentiem.
	4. Par piedāvājuma izstrādāšanu un iesniegšanu atlīdzība nav paredzēta.
	5. Strīdus un domstarpības starp pasūtītāju un pretendentiem risina sarunu ceļā. Ja sarunu rezultātā puses nespēj vienoties, strīdus izskata Latvijas Republikas normatīvajos aktos noteiktajā kārtībā.

***Pielikumi:***

*1.pielikums – pieteikums atklātam konkursam;*

*2.pielikums – tehniskā specifikācija;*

*3.pielikums – finanšu piedāvājuma forma;*

*4.pielikums – līguma projekts*.

Iepirkuma komisijas priekšsēdētājs J.Vickops

*1.pielikums*

*atklātā konkursa*

*(ID Nr. SĢ2018/3)*

*nolikumam*

**Pieteikums**

**Atklātam konkursam “Dabasgāzes piegāde”,**

Identifikācijas Nr. SĢ2018/3

|  |  |
| --- | --- |
| **Uzņēmuma nosaukums**: |  |
| **Reģistrācijas Nr., datums**: |  |
| **Nodokļu maksātāja reģistrācijas Nr.:** |  |
| **Amatpersona**: |  |

*(amatpersonas ieņemamais amats, vārds, uzvārds, )*

**Ar šī pieteikuma iesniegšanu:** piesakās piedalīties atklātā konkursā **“Dabasgāzes piegāde”** (iepirkuma identifikācijas Nr. SĢ2018/3), ko rīko PASŪTĪTĀJS – ***VSIA “Slimnīca “Ģintermuiža””,*** reģistrācijas Nr.40003407396, juridiskā adrese Filozofu 69, Jelgava, LV-3008, un apliecinām, ka:

1. ka pretendenta saimnieciskā darbība nav apturēta vai pārtraukta;
2. ka visa piedāvājumā sniegtā informācija un ziņas ir patiesas;
3. ka esam iepazinušies un piekrītam pievienotā iepirkuma līguma projektam un esam gatavi līguma tiesību piešķiršanas gadījumā noslēgt līgumu ar Pasūtītāju saskaņā ar pievienotā Līguma projekta tekstu.
4. (pretendenta nosaukums) atbilst \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (mazā vai vidējā uzņēmuma[[1]](#footnote-1)) kritērijiem.

**Informācija, kas pēc Pretendenta domām ir uzskatāma par komercnoslēpumu, ierobežotas pieejamības vai konfidenciālo informāciju, atrodas pretendenta piedāvājuma \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ lappusē.**

Paraksts:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_\_\_\_\_\_\_/

 *(uzņēmuma (uzņēmējsabiedrības) vadītājs vai pilnvarotais pārstāvis)*

 Z.v.

|  |  |
| --- | --- |
| **Uzņēmuma adrese** |  |
| Telefons, fakss, e-pasta adrese: |  |
| Uzņēmuma bankas rekvizīti: |  |
| Pārstāvniecībai iepirkuma procedūrā, līguma noslēgšanai pilnvarotā persona: |
|  |

*(ieņemamais amats, vārds, uzvārds, telefons)*

2018.gada\_\_\_\_\_\_.\_\_\_\_\_

2.pielikums

atklātā konkursa

(ID Nr. SĢ2018/3)

nolikumam

**Tehniskā specifikācija**

**Atklātam konkursam “Dabasgāzes piegāde”,**

Identifikācijas Nr. SĢ2018/3

**Gazificētā objekta adrese:** Filozofu 69, Jelgava, LV-3008

**Dabasgāzi patērējošais gazificētais objekts un faktiski patērētais dabasgāzes daudzums 2017. gadā\*:**

|  |  |
| --- | --- |
| **periods** | **Patēriņš tnm3**  |
| 01.2017. | 50,60 |
| 02.2017. | 45,35 |
| 03.2017. | 39,02 |
| 04.2017. | 32,02 |
| 05.2017. | 11,47 |
| 06.2017. | 7,96 |
| 07.2017. | 6,94 |
| 08.2017. | 6,91 |
| 09.2017. | 7,71 |
| 10.2017. | 27,51 |
| 11.2017. | 37,12 |
| 12.2017. | 43,54 |
|  | **316,15 tnm3** |

**Plānotais dabasgāzes apjoms līguma darbības periodam (12 mēneši) – aptuveni 3331.50 MWh.**

\* Norādītie apjomi ir uzskatāmi par prognozējamiem **1 (viena) gada** apjomiem līguma darbības termiņā. Pasūtītājs ir tiesīgs iegādāties tādu dabasgāzes apjomu, kāds nepieciešams Pasūtītāja darbības nodrošināšanai un samazināt vai palielināt norādīto apjomu atkarībā no gada sezonas un laika apstākļiem.

Atļautā maksimālā slodze – 330 nm³/h.

Pretendentam jānodrošina iespēja nodot informāciju par patērēto dabasgāzi, nosūtot datus elektroniski vai reģistrējot tiešsaistes datu bāzē.

*3.pielikums*

*atklātā konkursa*

*(ID Nr. SĢ2018/3)*

*nolikumam*

**FINANŠU PIEDĀVĀJUMS**

**Atklātam konkursam “Dabasgāzes piegāde”,**

Identifikācijas Nr. SĢ2018/3

Saskaņā ar Iepirkuma Nolikumu, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*pretendenta nosaukums)* apstiprinām, ka piekrītam Iepirkuma noteikumiem, un piedāvājam piegādāt dabasgāzi VSIA “Slimnīca “Ģintermuiža”” **visā** Iepirkuma līguma darbības laikā nepieciešamajā apjomā par šādām fiksētām cenām:

**(*Cenas norādāmas eiro (EUR) bez pievienotās vērtības nodokļa,* *neiekļaujot sistēmas (dabasgāzes uzglabāšanas, pārvaldes un sadales) pakalpojumu izmaksas un akcīzes nodokli)*:**

|  |  |
| --- | --- |
| **Dabasgāze** | Cena par **1 kWh**(EUR bez PVN un akcīzes nodokļa) |
|  |

Cena jānorāda ar precizitāti 5 (piecas) zīmes aiz komata.

|  |
| --- |
| Pretendenta juridiskā adrese (ja faktiskā adrese atšķirīga, jānorāda arī tā): |
|  |
| Tālruņa un faksa numuri:  |  |
| e-pasta adrese: |  |
| Kontaktpersona |
| Vārds, uzvārds: |  |
| tālruņa numurs: |  |
| e-pasta adrese: |  |
| Informācija līguma noslēgšanai: |
| Banka: |  |
| Kods: |  |
| Konts: |  |
| Personas, kura parakstīs līgumu vārds, uzvārds, statuss: |
|  |

Apliecinām, ka:

1. piedāvātajā dabasgāzes cenā ieļautas visas ar dabasgāzes tirdzniecību saistītās izmaksas un balansēšanas pakalpojuma izmaksas, bet nav iekļautas sistēmas pakalpojumu izmaksas, akcīzes nodoklis un PVN.
2. neesam ieinteresēti nevienā citā piedāvājumā, kas iesniegts šajā iepirkumā.
3. ir pietiekami finanšu un tehniskie resursi iepirkuma līguma saistību izpildei.
4. Pretendents neatbilst Publisko iepirkumu likuma 42. panta pirmajā daļā minētajiem pretendentu izslēgšanas no turpmākās dalības iepirkuma procedūrā nosacījumiem;
5. uz personu, kura ir Pretendenta valdes vai padomes loceklis, pārstāvēttiesīgā persona vai prokūrists, vai persona, kura pilnvarota pārstāvēt Pretendentu darbībās, kas saistītas ar filiāli, neattiecas Publisko iepirkumu likuma 42. panta pirmās daļas 1.punktā minētie apstākļi;
6. uz saistīto personu neattiecas Publisko iepirkumu likuma 42. panta pirmajā daļā minētie apstākļi (*norāda, ja Pretendents ir paredzējis saistīto personu piesaisti);*
7. Pretendenta piedāvājumā iekļautās ziņas ir precīzas un patiesas;
8. Pretendenta piedāvājums ir atbilstošs visām Iepirkuma nolikumā izvirzītajām prasībām.

*Ja pretendentam uz piedāvājuma iesniegšanu ir noslēgts līgums ar sadales sistēmas operatoru, pretendentam jānorāda: sadales sistēmas operatora nosaukums, avārijas dienesta kontaktinformācija un informācija par sistēmas pakalpojuma tarifiem.*

|  |  |  |  |  |
| --- | --- | --- | --- | --- |
|  |  |  |  |  |
| *Parakstītāja vārds, uzvārds un ieņemamais amats* |  | *Pilnvarotās personas paraksts* |  | *Datums* |

*Ja Pretendents ir personu apvienība (nereģistrēta), attiecīgo informāciju sniedz par katru personu apvienības dalībnieku. Savukārt, ja Pretendents ir personālsabiedrība, attiecīgo informāciju sniedz par katru personālsabiedrības biedru.*

*4.pielikums*

*atklātā konkursa*

*(ID Nr. SĢ2018/3)*

*nolikumam*

PROJEKTS

**IEPIRKUMA LĪGUMS Nr.**

par dabasgāzes tirdzniecību

Jelgavā, 2018.gada \_\_\_.\_\_\_\_\_\_\_\_\_\_

**VSIA “Slimnīca “Ģintermuiža””**, reģistrācijas Nr.40003407396, juridiskā adrese: Filozofu 69, Jelgava, LV-3008, tās valdes locekļa Ulda Čāčus personā, kurš rīkojas uz Statūtu pamata (turpmāk – Lietotājs), no vienas puses, un

**TIRGOTĀJA NOSAUKUMS**, reģistrācijas Nr. **\_\_\_\_\_\_\_\_\_\_\_,** tās valdes \_\_\_\_\_\_\_\_\_\_\_\_\_\_\_\_\_\_ personā, kurš/-a rīkojas saskaņā ar \_\_\_\_\_ (turpmāk – Tirgotājs), no otras puses, abi kopā saukti Puses, pamatojoties uz Pasūtītāja atklāta konkursa “Dabasgāzes piegāde” iepirkuma identifikācijas Nr. SĢ2018/3 (turpmāk – Iepirkums), rezultātiem, bez viltus, maldības vai spaidiem, ievērojot Pušu brīvu gribu, noslēdz šādu līgumu (turpmāk – Līgums):

1. **Līguma priekšmets un dabasgāzes tirdzniecības periods**
	1. Tirgotājs pārdod, bet Lietotājs pērk dabasgāzi sava dabasgāzes patērējošā objekta vajadzībām un samaksā par to, atbilstoši Līguma noteikumiem un ievērojot Tirgotāja iesniegto piedāvājumu.
	2. Dabasgāzes tirdzniecība ietver rēķinu izrakstīšanu, maksājumu iekasēšanu, apstrādi un citas darbības, kas  saistītas ar dabasgāzes tirdzniecību.
	3. Lietotājs pērk dabasgāzi šādam dabasgāzi patērējošam objektam – Filozofu 69, Jelgava (turpmāk - objekts). Objekta īpašnieks ir Latvijas valsts LR Veselības ministrijas personā. Lietotājam saskaņā ar apsaimniekošanas līgumu ir piešķirtas Objekta apsaimniekošanas tiesības.
	4. Prognozējamais dabasgāzes patēriņa apjoms visā Līguma darbības laikā – 316,15 tnm³ jeb aptuveni 3331.50 MWh
	5. Lietotājs ir tiesīgs iepirkt tādu dabasgāzes apjomu (daudzumu), kāds nepieciešams tā darbības nodrošināšanai un samazināt vai palielināt Līgumā norādīto apjomu un Tirgotājam nav tiesību pieprasīt, lai Lietotājs Līguma darbības laikā nopirktu un apmaksātu dabasgāzi Līgumā minētajā piegādes apjomā (daudzumā).
	6. Pievienotās vērtības nodoklis un akcīzes nodoklis tiks aprēķināts saskaņā ar spēkā esošajiem normatīvajiem aktiem.
	7. Lietotāja gazificētajā Objektā visā šī Līguma darbības laikā dabasgāze tiks izmantota apkurei un karstā ūdens sagatavošanai.
	8. Dabasgāzes tirdzniecības periods: 2018. gada 1.\_\_\_\_\_\_\_\_\_\_\_\_\_ līdz 2019. gada \_\_\_.\_\_\_\_\_\_\_\_\_\_\_\_\_\_.
2. **Dabasgāzes apgādes** **sistēmas pakalpojumi**
	1. Tirgotājs atbilstoši spēkā esošajiem normatīvajiem aktiem noslēdz nepieciešamos līgumus, kas saistīti ar sistēmas pakalpojumu (dabasgāzes uzglabāšanas, pārvades un sadales sistēmas pakalpojumu) un balansēšanas pakalpojuma nodrošināšanu Lietotājam, kā arī ir pilnvarots saņemt no sistēmas operatora (operatoriem) un sniegt sistēmas operatoram (operatoriem) visu Līguma izpildei nepieciešamo informāciju. Noslēgtie līgumi ir spēkā visu šī Līguma darbības periodu.
	2. Dabasgāzes piegādi Lietotājam gazificētajā objektā līdz dabasgāzes apgādes sistēmas piederības robežai atļautās maksimālās slodzes nodrošina sadales sistēmas operators normatīvajos aktos noteiktajā kārtībā.
	3. Lietotājam ir saistošas normatīvajos aktos paredzētās un sadales sistēmas operatora izstrādātajā un tā tīmekļvietnē publicētajā kārtībā noteiktās dabasgāzes apgādes sistēmas lietošanas un sistēmas pakalpojumu izmantošanas prasības.
	4. Lietotājam ir pienākums nepārsniegt gazificētajā objektā atļauto maksimālo slodzi. Atļautā maksimālā slodze var tikt palielināta normatīvajos aktos noteiktajā kārtībā pēc tam, kad Līgumā tiek veikti attiecīgi grozījumi. Spēkā esošā atļautā maksimālā slodze – 330 nm³/h.
3. **Dabasgāzes cena un norēķinu kārtība**
	1. Tirgotājs pārdod, bet Lietotājs pērk dabasgāzi par iepirkumā noteikto cenu, kas ir nemainīga visā Līguma darbības laikā (dabasgāzes tirdzniecības periodā) \_\_\_\_\_ EUR/kWh (bez PVN un akcīzes nodokļa). Dabasgāzes cena ietver Līguma izpildei nepieciešamā balansēšanas pakalpojuma izmaksas.
	2. Dabasgāzes vienas vienības cenā (Līguma 3.1.punkts) nav ietvertas izmaksas par dabasgāzes sadales, pārvades un uzglabāšanas pakalpojumiem.
	3. Maksu par Lietotāja saņemtajiem sistēmas pakalpojumiem aprēķina, pamatojoties uz dabasgāzes patēriņu gazificētajā objektā un ņemot vērā spēkā esošajos normatīvajos aktos apstiprinātos sistēmas pakalpojumu tarifus.
	4. Maksu par faktiski patērēto dabasgāzi Tirgotājs aprēķina, ņemot vērā sistēmas operatora sniegtos aprēķinus par dabasgāzes patēriņu gazificētajā objektā un saskaņā ar Līguma 3.1.punktā minēto dabasgāzes cenu. Lietotāja patērēto dabasgāzes daudzumu uzskaita kubikmetros (m³). Ja komercuzskaites mēraparātiem uzstādīti temperatūras un spiediena korektori, uzskaites datus nosaka standarta apstākļos. Komercuzskaites mēraparātu rādījumus Lietotājs paziņo sadales sistēmas operatoram, ievērojot kārtību un termiņus, kas noteikti sadales sistēmas operatora tīmekļa vietnē publicētajā dabasgāzes uzskaites un komercuzskaites mēraparātu rādījumu paziņošanas kārtībā. Lietotāja norēķiniem ar Tirgotāju par patērēto dabasgāzi, kā arī saņemtajiem sadales sistēmas pakalpojumiem sadales sistēmas operators uzskaitīto dabasgāzes daudzumu pārrēķina kWh, izmantojot pārvades sistēmas operatora tīmekļvietnē publicētos datus par gāzes dienas dabasgāzes vidējo svērto augstāko siltumspēju standartapstākļos.
	5. Lietotājs deleģē Tirgotāju norēķināties Lietotāja vārdā ar sistēmas operatoru par tā sniegtajiem sistēmas pakalpojumiem un palīgpakalpojumiem. Maksu par sistēmas pakalpojumiem Tirgotājs ietver Lietotājam izrakstītajā rēķinā.
	6. Katra mēneša sākumā, līdz \_\_\_.datumam, Tirgotājs iesniedz Lietotājam rēķinu par iepriekšējā mēneša faktiski patērēto dabasgāzes apjomu atbilstoši komercuzskaites mēraparāta rādījumiem objektā. Tirgotājs vienā rēķinā ietver Līguma 3.3.punktā noteikto maksu par sistēmas pakalpojumiem un Līguma 3.4.punktā noteikto maksu par dabasgāzi, un Lietotājs nodrošina tā vienlaicīgu apmaksu. Tirgotāja pienākums ir nodrošināt norēķinu veikšanu ar sistēmas operatoru par tā sniegtajiem sistēmas pakalpojumiem.
	7. Lietotājs rēķina apmaksu veic 20 (divdesmit) dienu laikā no dienas, kad Tirgotājs iesniedzis rēķinu par faktiski patērēto dabasgāzes apjomu iepriekšējā mēnesī, veicot pārskaitījumu Tirgotāja norādītajā norēķinu kontā.
	8. Tirgotājs rēķinu Lietotājam nosūta pa pastu uz adresi Filozofu 69, Jelgava, LV-3008 vai elektroniski uz e ‑ pastu: slimnica@gintermuiza.lv no e-pasta: \_\_\_\_\_\_\_\_\_\_. Ja rēķins tiek sagatavots elektroniski, uz rēķina jānorāda atzīme „Rēķins sagatavots elektroniski un ir derīgs bez paraksta”. Rēķins tiek uzskatīts par saņemtu nākamajā dienā pēc tā nosūtīšanas uz šajā punktā norādīto Lietotāja e-pasta adresi.
	9. Tirgotājs, sagatavojot rēķinu, tajā iekļauj informāciju par norēķinu periodā piegādātās dabasgāzes apjomu kubikmetros objektā un nodrošina apjoma pārrēķinu kWh, vienas vienības cenu dabasgāzei, sistēmas pakalpojumu cenu, kopējo maksājuma summu norēķinu periodam, **pilnu iepirkuma nosaukumu un identifikācijas numuru, Līguma datumu, numuru**. Ja Tirgotājs nav iekļāvis šajā Līguma punktā noteikto informāciju rēķinā, Lietotājs ir tiesības prasīt Tirgotājam veikt atbilstošas korekcijas rēķinā un līdz brīdim, kamēr Tirgotājs nav novērsis nepilnības, – neapmaksāt rēķinu.
	10. Lietotājs informē Tirgotāju par patērēto dabasgāzi, nosūtot datus elektroniski vai reģistrējot tos tiešsaistes datu bāzē.
	11. Ja Lietotājs normatīvajos aktos un šajā Līgumā noteiktajā kārtībā un termiņā neiesniedz informāciju par faktiski saņemto dabasgāzi:
		1. Tirgotājam ir tiesības izrakstīt rēķinu pēc visu iepriekšējo mēnešu, taču ne vairāk kā pēdējo 12 (divpadsmit) mēnešu, vidējā patēriņa;
		2. nodoklis tiek aprēķināts saskaņā ar Tirgotāja veiktajiem aprēķiniem pēc likuma "Par akcīzes nodokli" 15.1 panta pirmās daļas 1. punktā noteiktās nodokļa likmes par Lietotājam piegādāto dabasgāzes apjomu periodā, par kuru informācija nav saņemta.

**4. Pušu tiesības un pienākumi**

4.1. Tirgotāja pienākumi:

* + 1. nodrošināt dabasgāzes piegādi Lietotājam par Līgumā noteikto dabasgāzes cenu;
		2. izrakstīt un nosūtīt Lietotājam rēķinu par iepriekšējā mēnesī patērēto dabasgāzi līdz Līguma 3.6.punktā noteiktajam datumam un atbilstoši Līguma 3.9.punktā noteiktajam;
		3. norēķināties ar sadales sistēmas operatoru par Lietotājam sniegtajiem sistēmas pakalpojumiem saskaņā ar spēkā esošajiem sistēmas pakalpojumu tarifiem, citiem pakalpojumiem un nodokļiem;
		4. nodrošināt no Lietotāja saņemtās informācijas konfidencialitāti saskaņā ar normatīvajiem aktiem, kas nosaka fizisku un juridisku personu datu un komercnoslēpumu aizsardzību.
	1. Tirgotāja tiesības:
		1. summas, kas saņemtas no Lietotāja neatkarīgi no Lietotāja norādītā maksājuma mērķa vispirms novirzīt neizpildīto maksājuma saistību par saņemto dabasgāzi dzēšanai;
		2. rakstiski par to paziņojot Lietotājam, izbeigt Līgumu, ja ir kļuvis zināms, ka Lietotājs ir zaudējis attiecīgā gazificētā objekta īpašuma, lietošanas vai valdījuma tiesības;
		3. pieprasīt Lietotājam iesniegt dokumentus, kas apliecina gazificētā objekta lietošanas tiesības;
		4. normatīvajos aktos noteiktajos gadījumos un kārtībā lūgt sistēmas operatoram pārtraukt dabasgāzes piegādi Lietotāja gazificētajā objektā.
	2. Lietotāja pienākumi:
		1. sniegt patiesu informāciju par komercuzskaites mēraparāta rādījumiem;
		2. nodrošināt uzstādīto komercuzskaites mēraparātu un plombu saglabāšanu;
		3. apmaksāt Tirgotāja izrakstītos rēķinus Līguma 3.7.punktā noteiktajā termiņā;
		4. informēt Tirgotāju, ja nav saņemts rēķins par iepriekšējā mēnesī patērēto dabasgāzi;
		5. nekavējoties, bet ne vēlāk kā 24 stundu laikā ziņot sadales sistēmas operatoram par konstatētajiem komercuzskaites mēraparātu vai plombu bojājumiem;
		6. ievērot lietotāja gazificētajam objektam noteikto atļauto maksimālo slodzi;
		7. nekavējoties, bet ne vēlāk kā attiecīgās dienas laikā, kurā konstatēta neatbilstošas kvalitātes dabasgāzes saņemšana, informēt par to sadales sistēmas operatoru vai dabasgāzes Tirgotāju;
		8. gadījumā, ja gazificētā objekta īpašuma, lietošanas vai valdījuma tiesības tiek nodotas citai personai, 3 (trīs) darbadienu laikā no gazificētā objekta īpašuma, valdījuma vai lietojuma tiesību maiņas paziņot sadales sistēmas operatoram par šo faktu, nosūtot ar jauno dabasgāzes lietotāju saskaņotu komercuzskaites mēraparāta rādījuma fiksācijas aktu;
		9. sniegt Tirgotājam pieprasīto informāciju, lai Tirgotājs varētu netraucēti pildīt tam normatīvajos aktos un Līgumā noteiktos pienākumus un īstenot paredzētās tiesības.
	3. Lietotāja tiesības:
		1. saņemt dabasgāzi atbilstoši Līguma un normatīvo aktu nosacījumiem;
		2. saņemt sistēmas pakalpojumu normatīvajos aktos noteiktajā kārtībā;
		3. saņemt no Tirgotāja normatīvajos aktos noteikto informāciju, kas saistīta ar dabasgāzes pārdošanu Lietotājam;
		4. iesniegt Tirgotājam pretenziju par Tirgotāja izrakstīto rēķinu, atbilstoši Līguma 3.9.punktam;
		5. saņemt no Tirgotāja informāciju par dabasgāzes piegādes pārtraukumiem un iespējamo dabasgāzes piegādes atjaunošanas laiku.
1. 98
	1. Puses apņemas ievērot Enerģētikas likuma, Ministru kabineta 2017. gada 7. februāra noteikumu Nr.78 “Dabasgāzes tirdzniecības un lietošanas noteikumi” un citu saistošo Latvijas Republikā spēkā esošo normatīvo aktu prasības.
2. **Pušu atbildība**
	1. Lietotājs par Līgumā noteiktā maksājuma termiņa nokavēšanu maksā Tirgotājam līgumsodu 0,05 % apmērā no laikā nesamaksātās summas par katru nokavēto kalendāro dienu, bet ne vairāk par 10 % no laikā nesamaksātās summas.
	2. Puse ir atbildīga par otrai Pusei par tiešajiem zaudējumiem, kas vainīgās Puses vainas dēļ Līguma neizpildes vai nepienācīgās izpildes gadījumā radušies otrai Pusei.
	3. Lietotājs sniedz nepatiesu informāciju par īpašuma, lietošanas vai valdījuma tiesībām uz gazificēto objektu, tas sedz visus zaudējumus, kas nodarīti šādas informācijas sniegšanas rezultātā.
	4. Tirgotājs nav atbildīgs, ja Lietotājam nav iespējams pārdot dabasgāzi sakarā ar to, ka sistēmas operators nesniedz Lietotājam sistēmas pakalpojumus no Tirgotāja neatkarīgu iemeslu dēļ.
3. **Līguma izpildē iesaistīto apakšuzņēmēju nomaiņas kārtība**
	1. Tirgotājs nav tiesīgs bez rakstiskas saskaņošanas ar Lietotāju veikt apakšuzņēmēju nomaiņu, kā arī papildu apakšuzņēmēju iesaistīšanu Līguma izpildē.
	2. Lietotājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
		1. piedāvātais apakšuzņēmējs neatbilst iepirkuma dokumentos apakšuzņēmējiem izvirzītajām prasībām;
		2. tiek nomainīts apakšuzņēmējs, uz kura iespējām Tirgotājs balstījies, lai apliecinātu savas kvalifikācijas atbilstību paziņojumā par līgumu un iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Tirgotājs atsaucies, apliecinot savu atbilstību iepirkumā noteiktajām prasībām.
	3. Lietotājs pieņem lēmumu atļaut vai atteikt apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
4. **Nepārvarama vara**
	1. Ja viena vai otra Puse nevar pilnīgi vai daļēji izpildīt savas saistības tādu apstākļu dēļ, kurus izraisījusi jebkāda veida dabas stihija, ugunsgrēks, militārās akcijas, blokāde, valsts varas vai pārvaldes institūciju pieņemti lēmumi, vai nepārvaramās varas rezultātā iestājusies nespēja nodrošināt dabasgāzes iegādi, tad saistību izpildes termiņš, Pusēm rakstiski vienojoties, tiek pagarināts par laiku, kas vienāds ar minēto apstākļu izraisīto aizkavēšanos, ja Lietotājs šādu aizkavēšanos akceptē.
	2. Ja šie apstākļi turpinās ilgāk nekā divas nedēļas, jebkura no Pusēm tiesīga atteikties no savām līgumsaistībām un neviena no Pusēm nav tiesīga prasīt zaudējumu atlīdzināšanu.
	3. Puse, kurai kļuvis neiespējami izpildīt saistības minēto apstākļu dēļ, 5 (piecu) kalendāro dienu laikā rakstiski paziņo otrai Pusei par šādu apstākļu rašanos vai izbeigšanos. Pušu pienākums ir pienācīgi apliecināt šādu apstākļu esamību.
	4. Par nepārvaramu varu netiek uzskatīts tiesas lēmums par Tirgotāja maksātnespējas procesa ierosināšanu vai tamlīdzīgi valsts institūciju lēmumi, kas būtiski ietekmē Tirgotāja komercdarbību.
5. **Konfidencialitāte**
	1. Puses apņemas ievērot konfidencialitāti savstarpējās attiecībās, tajā skaitā:
		1. nodrošināt Līgumā minētās informācijas neizpaušanu no trešo personu puses, kas piedalās Līguma izpildē, izņemot valsts un pašvaldību institūcijas, kas tiesību aktos noteiktā kārtībā pieprasa atklāt šādu informāciju;
		2. aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par otras Puses darbību, kas kļuvusi tām pieejama līgumsaistību izpildes gaitā, izņemot Latvijas Republikas normatīvajos aktos paredzētajos gadījumos.
		3. Puses vienojas, ka šīs nodaļas ierobežojumi neattiecas uz publiski pieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām.
	2. Puses vienojas, ka konfidencialitātes noteikumu neievērošana ir rupjš Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
	3. Līguma nodaļas noteikumiem nav laika ierobežojuma, un uz tiem neattiecas Līguma darbības termiņš.
6. **Pušu pārstāvji**
	1. No Lietotāja puses par Līguma saistību izpildes kontroli atbildīgā persona: \_\_\_\_\_\_\_\_\_, tālrunis: \_\_\_\_\_\_, e-pasts: \_\_\_\_\_\_\_ (turpmāk – “Lietotāja pārstāvis”), kuram ir noteikti šādi pienākumi:
		1. kontrolēt un pārbaudīt Līguma saistību izpildi;
		2. pārbaudīt un parakstīt Tirgotāja iesniegtos rēķinus;
		3. parakstīt aktu.
	2. Atbildīga kontaktpersona par kvalitatīvu Līguma izpildi no Tirgotāja puses, ir \_\_\_\_\_\_\_\_\_\_\_\_\_\_\_\_\_\_\_, tālrunis: \_\_\_\_\_\_\_\_\_\_\_\_\_, e-pasts\_\_\_\_\_\_\_\_\_\_.
	3. Operatīvie sakari par dabasgāzes apgādes režīma regulēšanu tiek uzturēti ar sadales sistēmas operatoru AS "Latvijas Gāze" pa tīmekļa vietnē www.lg.lv norādītajiem tālruņa numuriem vai ar sadales sistēmas operatora avārijas dienestu pa tālruni 114.
7. **Līguma darbības laiks**
	1. Līgums stājās spēkā tā abpusējas parakstīšanas dienā un ir spēkā līdz Pušu saistību izpildei, izņemot gadījumus, kad Līgums ir izbeigts saskaņā ar Līguma nosacījumiem.
	2. Visi Līguma grozījumi un papildinājumi ir spēkā tikai tādā gadījumā, ja tie ir rakstiski un abu Pušu pilnvaroto pārstāvju parakstīti un tie ir veikti, ievērojot Publisko iepirkumu likuma 61. pantu.
	3. Katra no Pusēm ir tiesīga vienpusēji izbeigt Līgumu pirms termiņa beigām, paziņojot par to otrai Pusei rakstiski vienu mēnesi iepriekš.
	4. Lietotājs ir tiesīgs vienpusēji atkāpties no Līguma pirms termiņa, ja:
		1. tiesa pasludināja Tirgotāja maksātnespēju vai tiek pieņemts lēmums par Tirgotāja likvidāciju vai reorganizāciju, kas traucē Tirgotājam turpināt Līgumā noteikto saistību izpildi;
		2. Tirgotājs ir zaudējis tiesības nodrošināt dabasgāzes tirdzniecību;
		3. Tirgotājs nepilda saistības atbilstoši Līguma nosacījumiem;
		4. pēc Līguma noslēgšanas atklājas, ka, iesniedzot piedāvājumu iepirkumam, Tirgotājs ir apzināti sniedzis nepatiesu informāciju vai nepatiess izrādās jebkurš tā sniegtais apliecinājums vai informācija finanšu piedāvājumā;
		5. Līgumā ir izdarīti būtiski grozījumi, kas nav pieļaujami saskaņā ar Publisko iepirkumu likuma 61.panta pirmo daļu;
		6. Līgums nav noslēgts atbilstoši iepirkuma dokumentos paredzētajiem noteikumiem, vai ir mainīti būtiski iepirkuma dokumentos iekļautā iepirkuma līguma projekta noteikumi.
	5. Līguma 10.4.punktā noteiktajos gadījumos Līgums ir uzskatāms par izbeigtu 7. dienā pēc attiecīga Lietotāja rakstveida paziņojuma nosūtīšanas Tirgotājam.
	6. Izbeidzot Līgumu 10.3. vai 10.4.punktā noteiktajā gadījumā, Lietotājs samaksā Tirgotājam iesniegtos rēķinus par faktiski patērēto dabasgāzi līdz Līguma izbeigšanās brīdim, kā arī saņemtajiem sistēmas un citiem pakalpojumiem.
	7. Jebkurā Līguma izbeigšanas gadījumā Puses apņemas izpildīt visas saistības, kas radušās līdz Līguma izbeigšanas brīdim.
8. **Noslēguma noteikumi**
	1. Līguma nodaļu virsraksti ir lietoti vienīgi ērtībai un nevar tikt izmantoti Līguma noteikumu interpretācijai.
	2. Pusēm ir jāinformē vienai otra 5 (piecu) darba dienu laikā par savu rekvizītu (nosaukuma, adreses, norēķinu rekvizītu un tml.) maiņu rakstiski, apstiprinot ar parakstu.
	3. Visus strīdus un domstarpības, kas varētu rasties sakarā ar līgumsaistību izpildi, Puses centīsies atrisināt sarunu ceļā. Gadījumā, ja 30 (trīsdesmit) dienu laikā sarunu ceļā strīds netiks atrisināts, Puses vienojas strīdus risināt tiesā, atbilstoši Latvijas Republikas normatīvo aktu prasībām.
	4. Līgums sagatavots latviešu valodā, divos eksemplāros. Abiem Līguma eksemplāriem ir vienāds juridiskais spēks. Viens no eksemplāriem glabājas pie Lietotāja, otrs – pie Tirgotāja.
	5. Visos citos jautājumos, ko neregulē Līguma noteikumi, Puses ievēro spēkā esošajos Latvijas Republikas normatīvajos aktos noteikto kārtību.
	6. Puses ar saviem parakstiem apliecina, ka tām ir saprotams Līguma saturs, nozīme un sekas, tie atzīst Līgumu par pareizu, savstarpēji izdevīgu un labprātīgi vēlas to pildīt.

**Pušu rekvizīti un paraksti**

**Lietotājs Tirgotājs**

1. <https://www.iub.gov.lv/sites/default/files/upload/skaidrojums_mazajie_videjie_uzn.pdf> [↑](#footnote-ref-1)